Diari Oficial de la Generalitat Valenciana


Sumari del DOGV 9077, del 06-05-2021 (2021/3977)

ACORD de 29 de març de 2021, de mediació en el conflicte col·lectiu PMV-152/2020, del Conveni col·lectiu del sector comerç d'activitats diverses per a la Comunitat Valenciana.
-------------------------------------------------------------------------------------------------------------------------------------------------------------------------------

### Dades del document

Número de DOGV
:   9077

Data del DOGV
:   06-05-2021

Secció del DOGV
:   III. ACTES ADMINISTRATIUS - C) ALTRES ASSUMPTES

Número del document
:   2021/3977


Data del document
:   29-03-2021

Organisme emissor
:   Conselleria d'Economia Sostenible, Sectors Productius, Comerç i Treball

Tipus de document
:   Acord

Descriptors 

:   * Conselleria d'Economia Sostenible, Sectors Productius, Comerç i Treball
    * conveni col·lectiu

ACORD de 29 de març de 2021, de mediació en el conflicte col·lectiu PMV-152/2020, del Conveni col·lectiu del sector comerç d'activitats diverses per a la Comunitat Valenciana. [2021/3977]  
Vista la comunicació de data de 22 d'octubre de 2020, sobre l'expedient de mediació PMV-152/2020, sector comerç d'activitats diverses per a la Comunitat Valenciana (codi 08952144656464), subscrita per Ignacio Ruiz Granell, com a secretari del Tribunal d'Arbitratge Laboral de la Comunitat Valenciana, a conseqüència de conflicte col·lectiu, amb l'acord aconseguit per les parts, de la inaplicació del Conveni col·lectiu d'activitats diverses per a les expenedories de tabac, per a les províncies d'Alacant i Castelló, amb efectes des de l'1 de gener de 2019 (DOGV 03.10.2019).   
L'acord adoptat per les parts té l'eficàcia establida en els articles 26 i 18.2 de l'ASAC-CV, de data 12 de setembre de 2017 (DOGV 8166, 09.11.2017), i de conformitat amb el que es disposa en l'article 91 del Reial decret legislatiu 2/2015, de 23 d'octubre, pel qual s'aprova el text refós de la Llei de l'Estatut dels Treballadors; l'article 2 del Reial decret 713/2010, de 28 de maig, sobre registre i depòsit de convenis i acords col·lectius de treball, i els articles 3 i 4 de l'Ordre 37/2010, de 24 de setembre, per la qual es crea el Registre de la Comunitat Valenciana de Convenis i Acords Col·lectius de Treball, aquesta Subdirecció General de Relacions Laborals, de conformitat amb les competències transferides segons el Reial decret 4105/82, de 29 de desembre i d'acord amb el que es disposa en l'article 18 del Reial decret 175/2020, de 30 d'octubre, pel qual s'aprova el Reglament orgànic i funcional de la Conselleria d'Economia Sostenible, Sectors Productius, Comerç i Treball, resol:  
  
  
Primer  
Justificar la recepció de la comunicació sobre l'acord de mediació en el conflicte col·lectiu PMV-152/2020, del Conveni col·lectiu del sector comerç d'activitats diverses per a la Comunitat Valenciana (codi 80428591573162), i procedir a la seua inscripció en el Registre de la Comunitat Valenciana de Convenis i Acords Col·lectius de Treball, amb notificació a la Comissió Negociadora.  
  
Segon  
Acordar la publicació de l'acord de mediació en el Diari Oficial de la Generalitat Valenciana.  
  
València, 29 de març de 2021.- El subdirector general de Relacions Laborals: Rogelio A. Navarro Domenichelli.  
  
  
ACTA  
  
A València, a les 09.30 hores del dia 20.10.2020, davant el Tribunal d'Arbitratge Laboral de la Comunitat Valenciana, compost pels següents membres: Teresa Luengo Aguilar, Carlos de Lanzas Sánchez i amb l'assistència en funcions de secretaria d'Ana Lledó García, ha sigut presentada demanda de conciliació i mediació, per a conéixer en aquest acte de l'expedient a dalt indicat, registrat en aquesta seu amb data 02.10.2020 i presentada a instàncies de Patricia Rodríguez Gutiérrez, en representació d'Asociación de Estanqueros de Castellón, Jose Luis Navarro Llorca, en representació d'Asociación Provincial de Estanqueros de Alicante, Patricia Rodríguez Gutiérrez, en representació d'Asociación Unión Provincial de Estanqueros de Alicante, contra : Asociación Empresarial Unión Gremial, Direcció General de Treball-Conselleria d'Economia Sostenible, Federació de Serveis a la Mobilitat i Consum UGTPV (FSMC-PV), Comissions Obreres del País Valencià (CCOO PV).  
  
Compareixen  
D'una part, constant com a citats i en representació d'Asociación Provincial de Estanqueros de Alicante:  
Nom/DNI: José Luis Navarro Llorca  
En representació d'Asociación de Estanqueros de Castellón:  
Nom/DNI: Patricia Rodríguez Gutiérrez  
  
En representació d'Asociación Unión Provincial de Estanqueros de Alicante:  
Nom/DNI: Patricia Rodríguez Gutiérrez  
  
D'una altra part, constant com a citats i actuant en nom d'Asociación Empresarial Unión Gremial:  
Nom/DNI: Juan Motilla García  
Nom/DNI: Jorge Argimiro Viruela Mora  
  
En representació de Federació de Serveis per a la Mobilitat i Consum (SMC-UGT-PV):  
Nom/DNI: Esteban Ramos Cano  
  
En representació de Federació de Serveis, CCOO-PV:  
Nom/DNI: Salvador Jose Mejias Sahuquillo  
  
Constant com a citats, no compareix: Direcció General de Treball-Conselleria d'Economia Sostenible  
Exposició dels fets que són origen del conflicte, segons l'escrit de demanda presentat:  
L'Asociación Provincial de Estanqueros de Alicante, l'Asociación de Unión Provincial de Estanqueros de Castellón i l'Asociación Unión Provincial de Estanqueros de Alicante sol·liciten la inaplicació del Conveni col·lectiu de comerç d'activitats diverses per a la Comunitat Valenciana 2019-2020, per a les expenedories de tabac de les províncies d'Alacant i Castelló i subsidiàriament la nul·litat del mencionat conveni per falta de legitimació activa del seu promotor Asociación Empresarial Unión Gremial.  
Obert l'acte: es concedeix la paraula als compareixents que al·leguen el que convé als seus interessos.  
Realitzat l'acte de conciliació i mediació entre les representacions abans esmentades, es dona per finalitzat aquest amb el resultat d'acord, en els següents termes:  
  
Únic  
Per les parts s'acorda la inaplicació del Conveni col·lectiu d'activitats diverses per a les expenedories de tabac per a les províncies d'Alacant i Castelló, amb efectes des de l'1 de gener de 2019 (DOGV 03.10.2019).  
L'acord adoptat per les parts té l'eficàcia establida en els articles 26 i 18.2 del VI ASAC-CV de data 12 de setembre de 2017 (DOGV 8166, 09.11.2017), obligant les parts al seu compliment i donant per finalitzat el conflicte entre aquestes.  
Llegida l'acta, que troben conforme, la signen els interessats davant el Tribunal d'Arbitratge Laboral de la Comunitat Valenciana, i s'entrega la corresponent còpia certificada, a les 11.22 hores del dia de hui.